open-index/open-wikipedia-markdown huggingface dataset:
Nulu Bratak

**Nulu Bratak** nopo nga nuluhon i poinladsong id Watas Bau, Boogian Kuching, Sarawak. POinladsong o nulu diti lobi kuang 39 kilometer mantad Kuching, longkod pogun do Sarawak.

## Sajara
Mogigion tosopung id nulu diti nopo nga tinaru Bidayuh, lobi-lobi po do tinimungan Jagoi-Bratak, tu' notumbayaan do minundaliu mantad Nulu Sungkong, Kalimantan Kotonobon, Indonesia. Notumbayaan nogi do gama kinoundolihon diolo nopo nga montok mogihum lobi ogumu gana montok pomutanaman parai om mongilag do orolihan toruol momoroliu.

Id pialatan do toun 1838, tulun Iban Skrang i miuhup miampai do panglima susumangod Pengiran Mahkota nopo nga minanaap do kinoyonon nulu Bratak montok mononggorib. Pinilos o mogiigion kusai, om tongoondu om nogi tangaanak nopo nga' pinosiliu do susuhuon. Tumanud do luputan di James Brooke, mantad pinanangadan dii, mogiigion Bidayuh id poingion do hiti nopo nga nokoingkuri mantad 230 paganakan kumaa 50 paganakan. Id siriba do luguan Panglima Kulow, miampai nogi ponguhupan mantad Rajah Putih, kinoyonon nulu Bratak nopo nga winonsoi kawagu di toun 1841. Kalapas do toun 1841, mogiigion nulu Bratak nopo nga nokoimbulai id lobi kuang 30 kampung id watas Bau om Lundu.

## Longkod Tinungkusan Bung Bratak
Longkod Tinungkusan Bung Bratak (BBHC) nopo nga iso projek i pinoimpuun do Koisaan Tinungkusan Bung Bratak. Pamansayan do longkod diti nopo nga soginumu RM8 riong i binayaran do Komontorian Podtuongisan om Koubasanan Persekutuan. Winonsoi iti id timpak do nulu, i kiwaa gatang sajara i signifikan kumaa Bidayuh Jagoi-Bratak.

## Tadau Bung Bratak
Monikid do 1 Mikat, ababayan monikid toun i pinungaranan do Tadau Bung Bratak nopo nga pohoroon id nulu diti. Taandakon o ababayan diti montok momuhondom do panangadan Skrang Iban di toun 1838. Pongisytiharan kapanaandakan tadau diti nopo nga pinaatod montok kumoinsan kumaa Koisaan Kabansaan Dayak bidayuh di toun 1988.

Antakan tadau diti, kopopkitanan koubasanan Bidayuh miagal do sayau koubasanan, tuunion om nansakan nopo nga pohoroon do tongoulun Bidayuh.

## Sukuon
Urmas Sisask

**Urmas Sisask** (9 Manom 1960 – 17 Momuhau 2022) nopo nga komposer do Estonia.

## Biografi
Nosusu i Urmas id Rapla ontok 9 Manom 1960. Iso nopo mantad inspirasi montok muzik disio nga astronomi. Tumanud do trajektori planet ngaawi id suang  Sistom Tadau, minomonsoi isio "skala planet", iso mod i kiwaa nada C#, D, F#, G#, om A. Tumilombus, nokotigowo isio soira nokoilo do skala nopo dii nga kaagal do mod *Kumajoshi* Jipun, i ointutunan nogi sabaagi skala pentatonik Jipun.

Isio nopo nga Roman Katolij, om kogumuan nopo sinding sinupu dau nga sinding obitua (lagu rohani). Tadi tondu id domulok nopo disio nga songulun susuminding om artis, i Siiri Sisask.

Minidu pogun isio ontok 17 Momuhau 2022, di 62 o toun.

## Diskografi

* Starry Sky Cycle (Estonian: "Tähistaeva tsükkel") (1980–1987)
* Gloria Patri (1988)
* Pleiads ("Plejaadid") (1989)
* Milky Way ("Linnutee galaktika") (1990)
* Andromeda ("Andromeda galaktika") (1991)
* Benedictio (for mixed chorus) (1991)
* Christmas oratorio ("Jõuluoratoorium") (1992)
* Magnificat
* Missa Nr. 1
* Symbiotic Symphony ("Sümbiootiline Sümfoonia")
* Comet Hyakutake
* Ave Sol
* Missa Nr. 4 op. 46: Christmas mass ("Jõulumissa")
* Polaris ("Põhjanael")
* Veni Sancte Spiritus

## Sukuon

## Noputan labus
*
*
HEC Paris

**HEC Paris** nopo nga iso universiti toi ko' sisikulan takawas swasta id Paris (suai po mantad École des hautes études commerciales de Paris), Île-de-France, Amerika Syarikat om poinsuang nogi do tinimungan *Conférence des grandes écoles*.

## Sukuon
Emumägi

**Emumägi** nopo nga nuluhon id Mukim Väike-Maarja, Watas Lääne-Viru, Estonia. Nulu diti nopo nga timpak bobos takawas id Koibutan Estonia. Kinawas do mutlak nopo nga166.5 m om kinawas relatif nopo nga 80 m.

Id timpak do nulu diti, kiwaa menara pogintangan miampai kinawas do 21.5 m.

Kinoyonon Pongumoligan Landskap Emumäe nopo nga nokoisytihar montok mongumolig do nuluhon om posorili dau.

## Sukuon
Suur Munamägi

**Suur Munamägi** (korotian: 'Nulu Tontolu Tagayo') nopo nga timpak bobos takawas id Estonia (om pogun-pogun Baltik), miampai kinawas 318 meter (1,043 kaki) id sawat do tipong rahat. Poinladsong iti miinsomok do kawalayan Haanja, id Watas Võru id ponong kabaatan kosilahon Estonia, miinsomok do piolitan Latvia om Rusia. Landskap id posorili do timpak - Gana Takawas Haanja - kinulu tolomok.

## Ngaran
Nokobukti o Suur Munamägi id suang do toud sajara sabaagi Munna Mäggi di toun 1790, om sabaagi Mun̄a Mäggi om Eyer Berg di toun 1798. Naanu o ngaran dii mantad pinopisuayan do bontuk tobulugu dau miampai tontolu. Insaru o metafora diti id suang do oronim tu' lobi kuang 19 nuluhon nga pinungaranan sabaagi Munamägi id watas kisajara Võrumaa.

## Menara
Menara Suur Munamägi nopo nga poinladsong id timpak.
Fail:Sügisesära_Munamäe_jalamil.jpg|Nulu Suur Munamägi id kabaatan Estonia
Fail:Haanja_kõrgustik.jpg|Suur Munamägi id kabaatan do Estonia 
Fail:Haanja_Upland.jpg|Landskap kinuluhon om talun id posorili do Suur Munamägi
Fail:Suur-Munamäe_vaatetorn.jpg|Menara Suur Munamägi


## Intangai nogi

* Titik ekstrem Estonia

## Sukuon


## Noputan labus

* Suur Munamägi website
* Gallery of the tower
Nulu Setong

**Nulu Setong** toi ko' **Nulu Stong** nopo nga nuluhon i poinladsong id Dabong, ponong kabaatan do Watas Kuala Krai, Kelantan, Malaysia. Poinladsong iti lobi kuang 300 km mantad Kota Bharu, longkod pogun Kelantan. Sundung pia do poinsuang id watas Kuala Krai, lobi osomok o nulu diti miampai do watas Gua Musang.

Kinawas do nulu diti nopo nga 1,422 meter om nosiliu sabaagi iso kinoyonon di otutunan kopio montok tutumakad tu' wayaan di kaaga'.

## Geografi om ekologi
Poinladsong o Nulu Setong id boogian ponong koibutan do Banjaran Titiwangsa. Notutuk iti miampai piipiro timpak suai miagal do Nulu Basor, Ayam, Baha, Anak Noring om Chamah. Kinoyonon id posorili do Nulu Setong, kohompit nogi do Taman Pogun Nulu Setong, popotounda do habitat di toponsol montok rimau Malaya, subkawo rimau i umoligon id pogun diti.

### Profil talun
Nuluhon diti nopo nga haro dipterokarp nulu, dipterokarpa sawat om talun konuluhan, soira koinsawat om kinawas. Kiwaa ogumu flora id kisuang do kowoowoyoon kosonongon om pongusapan i aanu mantad talun diti. 

## Kowoowoyoon poimbida
Nulu om kinoyonon id posorili nogi nga soboogian mantad ko' Taman Pogun Nulu Stong om Geopark di lobi tagayo, i royohon miampai nasional sabaagi ekopodtuongisan i bobos otutunan id Kelantan. Suai ko' ii, id suang do kinoyonon dii nga haro nogi Wasai Jelawang miampai kinawas do 303 meter, i otutunan nogi sabaagi iso mantad piipiro wasai di bobos takawas id Asia Kabaatan Kosilahon.

## Intangai nogi

* Katayadan do nulu id Malaysia

## Sukuon
Lu Yuxiao

**Lu Yuxiao** (Sina: 卢昱晓; pinyin: Lú Yùxiǎo, nosusu ontok 27 Manom 1999), nopo nga songulun mimingkono China. Nointutunan isido maya kono Shangguan Qian id suang drama *[[My Journey to You]]* (2023), Ming Yi id suang drama *[[Love in the Clouds]]* (2025) om Hu Xiu id suang *[[Love Between Lines]]* (2026).

## Diskografi

### Kopokitanan id soundtrack

## Filmografi

### Siri televisyen

### Abaabayan televisyen

## Sukuon

## Noputan labus
* 
*
Muzium Pärnu

**Muzium Pärnu** (Boros Estonia: Pärnu muuseum) nopo nga muzium watas id Pärnu, Estonia.

Pengasas nopo muzium diti nga i Pernauer Alterthumforschende Gesellschaft ('Koisaan Arkeologi'; tinuridong ontok toun 1896). Ontok timpu dii, dimpoton nopo do muzium diti nga monoriuk, popokito om mo ogompi sajara kinoyonon. Ontok toun 1909, pinoundaliu o muzium diti kumaa id iso bangunan alamat Elevandi Street (bauno ointutunan sabaagi Akadeemia street) 7.

Ontok Manom 1944, nosorob o bangunan dii om nangaraag o koleksi muzium. Kopihondot nogi toun dii, pinoundaliu o muzium dii kumaa id bangunan id alamat Ralan Aia 4.

Baino nopo, kinoyonon nopo do muzium diti nga hilo id Aida Street 3.

Kiwaa iso cawangan do Muzium Pärnu (Muzium Memorial Lydia Koidula), poinladsong id Jannseni Street 37. Cawangan nopo diti nga dedikasi kumaa momoomolihis Estonia, Lydia Koidula.

## Sukuon

## Noputan labus
*
Katedral St. Peter om St. Paul, Tallinn

**Katedral St. Peter om St. Paul** (Boros Estonia:Peeter-Pauli katedraal) nopo nga gereja katedral montok Kesukupan Roman Katolik Tallinn. Poinladsong ii id ralan Vene id kinoyonon Old Town Tallinn, Estonia.

## Sajara om seni bina

Pinointutun o Katolik id Estonia miampai sinonsog maya Sangod Salib Koibutan om mendominasi koposion ugama poingompus Zaman Pintangaan. Kalapas Reformasi ontok abad ko-16, sinumowoli o Lutheranisme sabaagi ugama tagayo. Maso kopomorintaan Sweden id Estonia, pogoduhan o ugama Katolik.

kalapas kinalaan Sweden kumaa Empayar Rusia ontok Sangod Koibutan tGayo, pinointutun o kagabasan ugama do puru momorinta wagu. Ontok toun 1799, ginumumu o tutumanud Katolik gisom do nonuan yolo bagas liwang makan (refectory) Biara St. Catherine i laid no notutupan sabaagi panambayangan id kinoyonon gereja dinondo. Ontok toun 1841, pinoyounda o pelan montok momonsoi iso gereja wagu i lobi kosudong tu okoro ii bangunan mantad, Arkitek nopo dau nga songulun arkitek ointutunan mantad St. Petersburg i Carlo Rossi. Minomonsoi isio reka bontuk iso basilika neo-Gothic, i aiso aps, miampai boogian labus kikoulalaho neo-klasik.

Id pialatan toun 1920 gisom 1924, nokotorimo o fasad toponsol boogian kotonobon do bontuk i haro dinondo, asil karya arkitek Erich Jacoby om Franz de Vries i nokosunsung tokuri mantad reka bontuk fasad mantad di Carlo. Boogian suang nopo gereja dii nga popotindohoi kasari reka bontuk di Carlo, sundung do numaan iduo' o ponginlumis kayu kikoulalaho neo-Gothik. Nakawaya o katedral diti do piipiro siri ponimbanan, om i nopo kawawagu nga pinoindalan ontok toun 2002–2003.

Katedral nopo diti nga kiwa piipiro karya inus, kohompit no asil karya artis Jerman Baltik kinoyonon miagal do i ,  om kodolinan linukisan karya di Guido Reni.

## Sukuon

## Noputan labus
*
*
Katarina Jee

**Librari Minggura Katarina Jee** (id suang Boros Estonia: *Raamatukogubuss Katarina Jee*) nopo nga iso baas librari do Librari Longkod Tallinn idTallinn, Estonia, *bookmobile* koiso om iso no id Estonia. Naanu o ngaran Katarina Jee mantad kono id suang novel karya monunurat Estonia i August Gailit ii no *[[Toomas Nipernaadi]]*.

Momoguno o librari diti do baas Volvo i nosimbanan no, om pinosudong id Finland di Kiitokori OY, iso syarikat i momonsoi padsakayan miagal diti mantad toun 1965. Reka bontuk boogian suang om labus baas diti pinaasil di artis Kertu Sillaste mantad Librari Longkod Tallinn.

Librari Minggura Katarina Jee nopo nga momuru mantad Tontolu gisom Tadtaru id kinoyonon Lasnamäe, Haabersti, Nõmme om Pirita miampai 26 koundarangan kijadual, monikid iso solinaid 30 minit. Ontok tadau Kurudu, kumakap o baas diti do sikul, tadika, longkod komulakan, longkod panamangan sangangadau om mogikaakawo abaabayan awam.

Librari Minggura Katarina Jee mogowit kiikiro 8000 kakamot i milo ihumon maya katalog id suang talian ESTER, om koleksi nopo dau nga popohompit buuk om majalah id suang boros Estonia, Rusia om Inggilis om nogi buuk audio id suang boros Estonia. Nung molos do kakamot mantad baas diti, nuru do haro kaad puru nokoimagon do Librari Longkod Tallinn. Kakamot nopo di noolos nga milo pogulion id hombo-hombo jabatan toi ko' cawangan Librari Minggura Katarina Jee.

## Sukuon

## Noputan labus
* Official site  
* Katarina Jee Mobile Library Facebook 
* Media Coverage (Estonian)
Tulun Võro

**Võro** (Boros Võro: *võrokõsõq,* pronounced [vɤrokɤsəʔ], Boros Estonia:võrukesed, Boros Finland: võrolaiset) nopo nga mogigion sandad id wilayah sajara Võromaa (*Vana Võromaa*), iso kinoyonon id Tenggara Estonia (kohompit no Watas Võru om Põlva, om nogi soboogian kinoyonon i kopuli Watas Valga om Tartu). Gunoon o istilah diti poimbida do puru di monokodung toi ko' poposotol kointutunan serantau.

Kiikiro 70,000 tulun di poingion id wilayah sajara Võromaa om ogumu po i mangakun sabaagi tulun Võro sundung do poingion yolo id labus wilayah dii, loolobi id Tartu om Tallinn.

## Sukuon

## Pambasaan potilombus
*Ehala, Martin & Niglas, Katrin (2007): Empirical evaluation of a mathematical model of ethnolinguistic vitality: the case of Võro. Journal of Multilingual and Multicultural Development.
*Eichenbaum, K.; Pajusalu, K. (2001): Setode ja võrokeste keelehoiakutest ja identiteedist. - Keel ja Kirjandus nr 7, lk. 483-489.
*Eller, K. (1999): Võro-Seto language. Võro Instituut'. Võro.
*Valk, A. (2000). Võrokeste identiteedist. K. Koreinik, J. Rahman (toim.) A kiilt rahvas kynõlõs.. Võrokeste keelest, kommetest, identiteedist (lk. 39-56). Võro Instituut, Võro.

## Noputan labus
*Congress of the Võro People
*Information about Võros in Eurominority
Stesen koritapui Paldiski

**Stesen koritapui Paldiski** nopo nga iso stesen koritapui id kakadayan om tuundorongon kapal rahat Rahat Baltik Paldiski, i poinladsong id Semenanjung Pakri, ponong koibutan kotonobon do Estonia. 

Stesen diti nopo nga tuundorongon ponong kotonobon do Koritapui Tallinn- Paldiski. Nukaban iti di toun 1870 sabaagi soboogian do wayaan koritapui i popiromut do Paldiski om Gatchina, i nokotilombus do popiromut kumaa Saint Petersburg id koompokon do toun dii. Antakan dii, poindalanon o stesen diti do rapang rel komuter Tallin, rapang rel komuter lotirik i igitan di Elron, i kaanu popiromut do kakadayan tagayo Tallinn miampai do tisan kakadayan tagayo om posorili do kinoyonon id labus kakadayan tagayo.

## Sajara
Nukaban o stesen diti di toun 1870 sabaagi ralan montok popiromut do Tuundorongon Kapal Rahat Baltik id Paldiski, i winonsoi id siriba do tisuhu di Peter The Great, miampai do Saint Petersburg. Wayaan diti nopo nga kumaa id Gatchina, miampai tuundorongon id Tallinn, Tapa om Narva. Id toun diti nogi, piniromut iti kumaa wayaan koritapui Saint Petersburg-Warsaw, i popotounda do piromutan kumaa kakadayan Rusia.

Winonsoi o bongunan stesen diti miampai kowoowoyoon tipikal montok iso saiz, tumanud do reka bontuk koritapui kalas ko-3 antakan timpu dii. Kos minomonsoi nopo nga 20,00 Rubles Tsarist. Boogian suang nopo nga ninlumisan momoguno do apat tirikohonon oak id liwang toponsol, sofa id liwang kapamanahon montok susumakai kalas koiso, i nabaagi kumaa tondu om kusai. Maamaso abad ko-20, piipiro roromu ponginlumis sandad nopo nga natagak mantad taap om jubin, nga poingkakal po kasari sabaagi bongunan stesen Estonia i bobos atamangan id timpu dau. Antakan di toun 1999, nokoruhang o bongunan diti id suang do Dopitar Nasional Monumen Koubasanan Estonia, i noonuan do numbur 21522.

Kinoyonon do stesen diti nopo nga ogonop tu' nuru popohompit do kominagan tuundorongon kapal rahat om kukumalaja. Kiwaa walai tionon montok kukumalaja koritapui, walai kikowoowoyoon do berek montok kukumalaja id tuundorongon kapal rahat, om kinoyonon padsakayan di tagayo, nokoundaliu mantad berek om penjara, ogonop miampai stesen pam om mija minturug. Kiwaa nogi sauna id kompleks diti.

Bongunan stesen tapangkal diti nopo nga gunoon montok tudu di pinokomoi gisom do toun 1999, soira id siriba do ponongonuan sondii, hinonggo au no milo momoli tikit toi ko' momoguno do liwang pagandadan. Nukaban o iso kafe id bongunan diti, nga sinompon di toun 2012.

## Intangai nogi
 
* Katayadan do stesen koritapui id Estonia
* Padsakayan koritapui id Estonia
* Sajara do padsakayan koritapui id Estonia

## Sukuon

### Petikan


## Noputan labus

* (in Estonian, English, and Russian) Official website of Eesti Raudtee (EVR) – the national railway infrastructure company of Estonia  responsible for maintenance and traffic control of most of the Estonian railway network
* (in Estonian, English, and Russian) Official website of Elron – the national passenger train operating company of Estonia responsible for all domestic passenger train services in Estonia
Eve Oja

**Eve Oja** (10 Gumas 1948 – 27 Milatok 2019) nopo nga puru matematik Estonia poimbida id analisis fungsian. isido nopo nga songulun profesor id Universiti Tartu.

## Koposion pogulu om pondidikan
Nosusu i Eve hilo Tallinn om minongoput sinikulan id Universiti Pogun Tartu (baino ointutunan sabaagi Universiti Tartu), om nakaawi ponginabasan sarjana muda ontok toun 1972 om nakaanu ijazah kedoktoran (Cand.Sc.) ontok toun 1975. Disertasi disido kiuhu *Безусловные шаудеровы разложения в локально выпуклых пространствах* (*Unconditional Schauder decompositions in locally convex spaces*) tinoina di Gunnar Kangro.

## Pakalajaan
Momuru i Eve sabaagi ginaras akademik id Universiti Tartu mantad toun 1975. Nokoumbal isido mongia' solinaid sontoun (1977-78) id Mali, om sontoun po kawagu (1980-81) minomonsoi ponoriukan pasca kedoktoran id Aix-Marseille University hilo France. Momuru isido id suang piipiro penggal sabaagi luguan Institut matematik Tulen id universiti dii, om mantad toun 2009-15, minomuruan isido do Estonian School of Mathematics and Statistics.

Isido nopo nga luguan monunurat jurnal matematik *Acta et Commentationes Universitatis Tartuensis de Mathematica* mantad toun 1998.

## Ko'okunan
Nopili isido kumaa Akademi Sains Estonia ontok toun 2010. Isido nogi nga puru do Akademi Sains om Inus Eropah.

## Kinapatayon
Minidu isido pogun ontok 27 Milatok 2019.

## Sukuon
Institut Veterinar Tartu

**Institut Veterinar Tartu** (Boros Estonia: Tartu Veterinaariainstituut, Jerman: Kaiserliche Veterinair-Institut zu Dorpat) nopo nga iso institut i popotounda pondidikan taang universiti id suang pongusapan veterinar. Poinladsong ii hilo id Tartu, Estonia. Tinuridong o institut diti ontok toun 1848, sikul veterinar bobos otuo id Imperial Rusia.

Pengarah koiso nopo institut diti nga i .

Kiwaa duo taang do ponginabasan dois institut diti. Taang nopo di lobi akawas nga nakalantoi do dokutul tayam miampai poimponu. Taang osiriba nopo nga papaasil mongunguhup veterinar. Ontok toun 1852, ponotingkod o taang tosiriba.

Ontok toun 1918, nosiliu institut diti soboogian mantad Universiti Tartu.

## Sukuon
Sindi, Estonia

**Sindi** nopo nga iso kakadayan id Wilayah Tori, Watas Pärnu, Estonia, miampai populasi 3906 di toun 2017. Poinladsong iti lobi kuang 14 kilometer mantad longkod kakadayan watas Pärnu, id ponong gibang do bawang Pärnu.

## Sajara
Kinoyonon di otutunan sabaagi Sindi antakan timpu dinondo nopo nga longkod tionon do Mesolitik Pulli, mantad po lobi kuang 8500 BCE - tionon bobos totuo i noilaan id Estonia. Norubaan iti do surupu geologi di toun 1965. Nokoimbulai o kinoyonon diti miampai timpu di toniba tu' nolikupan do waig o kinoyonon diti. Sabaagi iso kinoyonon di kiwaig-waig, kakal do aiso mogiigion id kinoyonon diti gisom do abad ko-16. 

Ngaran do kakadayan diti nopo nga naanu mantad di Clauss Zindt, songulun momuruan kakadayan Pärnu di toun 1565, i pinopoimpohon do iso manor (Zintenhof) hinonggo poinladsong o kakadayan diti id timpu dinondo. Kinoyonon diti nopo nga nobontuk di toun 1833 id sorili do kilang tekstil sanganu do manor. Nosiliu iti sabaagi *borough* (kinoyonon pontadbiran songkinoyonon) om iso kakadayan tagayo di toun 1938.

Toponsol nopo kumaa koingkakatan do kakadayan tagayo diti nopo nga kopohimaganan do stesen koritapui di toun 1928. Nokoimpuun o koritapui diti do mamanau gisom di toun 1970.

## Geografi
Poinladsong o Sindi id piras ponong gibang Bawang Pärnu, id piolitan do bawang om gana tasagub id Lanksaare.

## Tulun di otutunan kopio

* Uno Palu (1933-2024), decathlete

* Allar Raja (nosusu di toun 1983), pendayung

* Julius Seljamaa (1883–1936), surupu politik omdiplomat

* The Tuberkuloited, tinimungan rock mantad do Sindi

## Galeri

Sindi raudteejaama peahoone.jpg|Bongunan Stesen Koritapui
Sindi raekoda.JPG|Dewan bandar do Sindi
Sindi ministeeriumikooli hoone.JPG|Sikul Walai kisajara id Sindi
Sindi õigeusu kirik.JPG|Gereja Ortodoks Kosilahon Sindi
Sindi raamatukogu.jpg|Longkod pambasaan Sindi
Elamu Sindis Paide mnt 5.jpg|Bongunon ti'ionon
File:Sindi Eesti Tarvitajate Ühisuse hoone.JPG|Muzium Sindi
Sindi pais.jpg|Bagas empangan Sindi


## Sukuon

## Noputan labus

*  (id Estonia)
Sepik (ruti)

***Sepik*** nopo nga iso kawo ruti gandum tradisional mantad Estonia. Potoundaon o *Sepik* momoguno tapung gandum toi ko' linongot tapung mantad gandum, rai, om barli.  Kiwaa nogi dedak dii.

Koubasanan nopo nga posurungon o ruti diti ontok karamayan miagal do Toun Wagu, Vastlapäev, toi ko' Tadau St. Martin. Ii nopo nokopogulu kopio do sepik nga ruti barli i ointutunan id Kabaatan Estonia sabaagi karask.

Ogumu syarikat id Estonia om pogun Baltik suai i momonsoi kawo *sepik* diolo sondii i misuai-suai mantad *sepik* koubasanan Estonia. Ii nopo kaka nga kotipong do ruti Graham id A.S.

## Sitasi om sukuon

### Toud sitasi
* 
* 
* 
*
Porkuni

**Porkuni** (Boros Jerman: Borckholm) nopo nga iso kampung id Tapa Parish, Kaunti Lääne-Viru, id koibutan Estonia. Kinoyonon nopo diti nga poindoros do Kolumpa Porkuni, ii no toud do Bawang Valgejõgi.

Ontok toun 1944, kiwaa kaantakan Pioduhan Porkuni id kinoyonon dii.

## Istana Porkuni

Ontok toun 1479, winonsoi iso istana id iso pulou id kolumpa diuskup Tallinn Simon von der Borch. Istana Porkuni (Boros Jerman: Schloss Borkholm) nopo nga struktur apat sisi i sumorili liwang id tanga, id nombo kiwaa iso garaja tokoro. Id monikid pisuk istana kiwaa menara meriam om kiwaa nogi menara totobon gerbang i kakal po poinggompi sundung do kiwaa piipiro kosimbanon. Tumanud nunu i haro po hilo, winonsoi o sitanan dii miampai taang di mogisuusuai om limput i pinourut-urut winonsoi miampai lobi akawas.

Numaan huyaso' istanan dii ontok Pisangadan Livonian.

Ontok toun 1870–1874, winonsoi iso manor wagu id kinoyonon dii do sanganu tana ontok dii, Otto Ludwig von Rennenkampff. Au kanto osuayan do winonsoi ii miampai gaya neo-Gothic, miampai menara om butiran suai i nakaanu ilham do persepsi romantis Zaman Pintangaan. Linimput-linimput istiadat manor, id taang koiso, numaan kawagu tondulio'. Id boogian suang nopo nga poopian tukad besi tempa om dapur kerang Art Nouveau. Walai manor om kinoyonon nopo dii baino nga operator telekomunikasi UK aql o sanganu.

## Sukuon

*

## Noputan labus
*Porkuni castle at Estonian Manors Portal
Sistom Gua Clearwater (Gua Air Jernih)

**Sistom Gua Clearwater** toi ko' Gua Air Jernih id Taman Pogun Nulu Mulu, Sarawak, Malaysia nopo nga notumbayaan sabaagi iso sistom gua miungkanit i bobos tagayo id pomogunan tumanud do volum om ko-9 bobos tanaru miampai sinodu 236.796 km (147.138 bt) (2020). Poinladsong o sistom diti id siriba do tisan kotonobon Gunung Api id pialatan do Gaung Melinau om Gua Angin.

Pamanahan koiso do surupu speleologi nopo nga maamaso Ekspedisi Royal Geographical Society Mulu Sarawak 1977/78 soira 24 km (15 mi) wayaan gua nopo nga nointangan. Ogumu ekspedisi suai nakaanu minomoruhang do ninaru pogintangan om potilombuson id timpu dumontol.

Oniting o waig id gua diti, om okito miampai poimponu. Tudan do waig dii nopo nga mantad do tudan-udan nulu om milo inumon miampai au nuru do topison. Milo do mangkaau soira osiriba o kopoiduan do fluvial. Lumuyung o waig mantad gua diti sumuang id Bawang Melinau.

Kiwaa nogi ekspedisi montok mogihum piromutan miampai gua diti om Gua Racer (sistom Racer-Easter) tu' piromutan dii kaanu poposiliu do koinsanai kompleks siriba gana sabaagi iso i bobos tagayo id planet diti.

## Intangai nogi

* Katayadan do gua bobos tanaru

## Sukuon
Jesus Christ Is Risen Today

"**Jesus Christ Is Risen Today**" nopo nga hymne Kristian. Sinuat ii ontok abad ko-14 sabaagi hymne Latin Bohemian i kiuhu "**Surrexit Christus hodie**".  Iti nopo nga sinding Paska i sumuku do Kinotungagan di Jesus om sumuku nogi piipiro potikan mantad Alkitab ii no Matius 28:6, Acts 2:32, 1 Petrus 3:18 om Wahyu 1:17-18.

## Sajara
"Jesus Christ Is Risen Today" nopo di timpuunon po nga sinuat id suang boros Latin kiuhu "Surrexit Christus hodie", sabaagi iso hymne Bohemian ontok abad ko-14 do monunuat di au noilaan. Norubaan ii id suang manuskrip id Munich om Breslau. Id suang boros Latin, kiwaa hopod om iso bangki do hymne diti. Numaan podolino o hymne dii kumoinsan nogi id suang boros Inggilis ontok toun 1708 di John Baptist Walsh tu posuangon disio id buuk dau Lyra Davidica (*Collection of Divine Songs and Hymns*). Numaan kawagu di John Arnold intangai o bangki sinding dii ontok toun 1749. Ii nopo timpuunon po, tolu no bangki hymne diti i numaan podolino om ii no bangki koiso o kiwaa kodolinan potilombus  (direct translation); om ontok toun 1740, minomoruhang i Charles Wesley (songulun mantad minonuridong Methodism) do bangki kaapat sabaagi alternatif i sumusuhut notorimo sabaagi soboogian mantad hymne dii. Ointutunan nogi hymne diti gama kopomogunoon hogot Alleluia id bontuk melisma sabaagi refrein kalapas monikid baris sinding.

Sindingon o hymne diti miampai iso karya muzik kiuhu  "Easter Hymn" i sinupu id suang buuk Lyra Davidica poimbida montok hymne "Jesus Christ Is Risen Today". Kiwaa nogi versi suai do "Easter Hymn" i sinupu di William Henry Monk i gunoon nogi montok hymne di miagal. Soboogian nopo denominasi Kristian nga oubas momoguno iso no versi, om i nopo suai nga momoguno goduo. Sumoonu, opiolon o hymne diti miampai "Christ the Lord Is Risen Today", i sinuat di Wesley. Opiolon ii tu kouludan boros id suang koduo-duo sinding di oruhai no miagal, om "Christ the Lord Is Risen Today" nga insaru nogi sindingon momoguno melodi "Easter Hymn" miampai *[[Llanfair (hymn tune)|Llanfair]]* i koubasanan gunoon sabaagi alternatif.

## Sukuon

## Noputan labus
* "Jesus Christ is Risen Today" sung by the Ely Cathedral Choir
Lamin Pongusapan Tuaran

**Lamin Pongusapan Tuaran** nopo nga lamin pongusapan awam id Tuaran, Sabah, Malaysia.

## Sajara
Koumatan kolidasan id Tuaran minimpuun ontok toun 1933, ointutunan sabaagi Tuaran Dispensary. Winonsoi ii do North Borneo Chartered Company om tinoina do songulun paramedik om nogi songulun mongunguhup.

Gisom toun 1989, numaan do Jabatan Kolidasan Sabah Health alanai o dispensari dii miampai Poliklinik Tuaran, poinladsong id iso kadai sewaan id Tuaran. Ontok dii, kipalan o porinta do popoindalan pamansayan Lamin Pongusapan Tuaran. Bangunan nopo di haro gisom baino nga nopongo ontok toun 1993, om numaan pohimogono do Montiri Kolidasan ontok dii, i Lee Kim Sai, ontok 9 Ngiop 1994. Manahak o lamin pobusapan diti do koumatan montok mogigion id Tuaran, Kota Belud, Ranau om kinoyonon koibutan do Kota Kinabalu.

Ontok toun 2007, Mongunguhup Luguan Montiri i Najib Razak ontok kinaangayan disio id Tuaran minanahak kopoilaan do pinasaga do porinta o peruntukan soginumu ratusan riong Ringgit montok momonsoi bangunan lamin pongusapan wagu. Ontok Milau 2010, Tuaran MP Wilfred Bumburing minanahak do kopoilaan do momonsoi o portinta lamin pongusapan wagu id likud do lamin pongusapan i haro mantad maimpai peruntukan soginumu RM 120 riong id siriba Rancangan Malaysia Kohopod om minokianu nogi isio mooi do posiahon daa kapamansayan lamin pongusapan dii sundung do koilo isio koumbal pinolintuhun o taraf do Lamin Pongusapan Tuaran kumaa klinik kolidasan pogulu diti.

Nokoimpuun o kapamansayan bangunan lamin pongusapan wagu i kiwaa 76 toodopon ontok toun 2011 kalapas nakaanu o WCT Berhad do tender projek soginumu RM 127.8 riong om opongo kaka kiikiro pogulu 1 Mikat 2013.

## Organisasi
Buruanon o lamin pongusapan diti do songulun Pengarah Lamin Pongusapan. Ontok toun nokopogulu, buruanon o lamin pongusapan diti do Pegawai Kolidasan Kinoyonon. Uhupan o luguan lamin pongusapan dii do jawatankuasa kotoinaan lamin pongusapan, mononoina fasiliti lamin pongusapan om nogi Lembaga Tutumombului Lamin Pongusapan.

## Koumatan

Popotounda o Lamin Pongusapan Tuaran do koumatan kotoinaan, koumatan klinikal om koumatan ponokodung.

Koumatan kotoinaan lamin pobusapan nopo nga kohompit no Unit Pengurusan, Unit kousinan, Unit Asil, Unit Padsakayan, Unit Kejururawatan, Unit Paramedik, Unit Mongunguhup Kolidasan om nogi Unit Komunikasi om Korporat.

Koumatan klinikal lamin pongusapan nopo nga kohompit no Unit Susumakit Labus, Unit Tuberkulosis om Kusta, Unit Kecemasan om Trauma om nogi Longkod Kosusuon Alternatif.

Koumatan ponokodung lamin pongusapan nopo nga kohompit no Unit Radiologi, Unit Patologi om Forensik, Unit Farmasi, Unit Kejuruteraan om nogi Unit Rekod Perubatan.

Suai ko ii, kiwaa nogi mogisuusuai jawatankuasa om kontraktor id lamin pongusapan diti montok kopoturundusan do kotoinaan om operasi, miagal do Lembaga Tutumombului, Jawatankuasa Kawalan Korolihan, Jawatankuasa5S, Jawatankuasa Aset, om nogi syarikat WCT Berhad om Faber Medi-Serve.

## Sukuon

## Noputan labus
* Malaysian Ministry of Health
John Gaisah

**Datuk John Gaisah** (8 Ngiop 1955 – 11 Magus 1981) nopo nga pemuzik Kadazandusun mantad Sabah, Malaysia. Minampayat isio do pialaan kabansaan Bintang RTM ontok toun 1976, om nokolimbou id kinoyonon kotolu. Isio nopo nga songulun i ogumu kabaalan ii no sabaagi susuminding, komposer, monunupu sinding om pemuzik.

Minidu pogun isio id Queen Elizabeth Hospital, Kota Kinabalu kalapas nokohompit koligaganan talun-alun o korita pinapanau disio id Penampang ontok 11 Magus 1981. Ontok toun 2025, Jeffrey Kitingan, Mongunguhup Luguan Montiri I Sabah, minanahak do sogu montok momonsoi iso memorial montok di John hilo id Tambunan, miampai minongomoi do sorohon kasari i John sabaagi songulun "artis legenda" do sukod timpu dinondo om kapamansayan nopo memorial dii nga kaanu mamagayat tutumombului kumaa id kinoyonon dii.

## Sinding ointutunan
Piipiro mantad sinding di John Gaisah di ointutunan nopo nga;

* Tolu Toun Pitongkiadan
* Soira Osorou Ku
* Mogot Daa Do Koyu Sanganu Dika
* Kada Oku Nodi Soroho
* Alicia Koupusan Ku
* Kilung-kilungan
* Miiniagal Do Sinsing
* Taragang Rasuk
* Kada Tokou Pogililihu
* Oi Gidi
* Logupon Ku I Romou Ku
* Joget Tintod Do Mamanau

## Sukuon
Jahid Jahim

**Jahid Jahim** (nosusu ontok 29 Mikat 1958) nopo nga songulun puru pulitik Malaysia i nokoumbal momuru sabaagi State Minister of Rural Development of Sabah id suang kotoinaan pogun Gabungan Rakyat Sabah (GRS) id siriba Luguan Montiri Hajiji Noor mantad Manom 2020 om nokoumbal nogi isio nosiliu Sabah State Legislative Assembly (MLA) montok Tamparuli mantad Mikat 2018 gisom Milau 2025 om mantad Gomot 2004 gisom Mikat 2013. Koumbal nogi isio momuru sabaagi Montiri Kawalayan om Porinta Kinoyonon Sabah (State Minister of Housing and Local Government of Sabah) ontok Mikat 2018 om Mongunguhup Montiri Komulakan om Sipoot Sabah  (State Assistant Minister of Youth and Sports of Sabah) mantad Gomot 2004 gisom Mikat 2013. isio nopo nga puru do United Sabah Party (PBS), iso parti komponen id suang piomungan GRS. Momuru nogi isio sabaagi Mongunguhup Ponorikohon Presiden PBS (Deputy President of PBS) montok kuota Bumiputera Silam mantad Milatok 2021 om pogulu dii nokoumbal nosiliu Setiusaha Agung PBS pogulu pinosiliu do Mongunguhup Ponorikohon Pemangku. Pogulu diti, nokoumbal nogi isio monongkiala id suang kopomilian tagayo sabaagi pinoingkakat (calon) langsung id siriba piniomungan Barisan Nasional (BN) pogulu minaganu o PBS do kootuson sumoliwan mantad BN ontok 12 Mikat 2018.

## Kootuson kopomilian tagayo

## Gaa'
* 
**  Companion of the Order of the Defender of the Realm (JMN) (2015)
**  Officer of the Order of the Defender of the Realm (KMN) (2006)
* 
**  Grand Commander of the Order of Kinabalu (SPDK) – **Datuk Seri Panglima** (2025)
**  Commander of the Order of Kinabalu (PGDK) – **Datuk** (2008)
**  Companion of the Order of Kinabalu (ASDK) (1994)
**  Member of the Order of Kinabalu (ADK) (1981)

## Sukuon
Christ the Lord Is Risen Today

"**Christ the Lord Is Risen Today**" nopo nga sinding kaparayahan Krisitian i mionit miampai Paska.  Kogumuan nopo bangki sinding diti nga sinuat di Charles Wesley, om pinalabus miampai uhu "Hymn for Easter Day" id suang buuk *Hymns and Sacred Poems* i sinuat di Charles om John Wesley ontok toun 1739. Nointutunan o sinding diti miampai ungkapan "Alleluia" i sindingon miampai melisma kalapas monikid bangki, i pinoruhang do monunuat di au nointutunan, maan kanto pisudongo miampai melodi sinding kaparayahan i insaru gunoon ii no, "Easter Hymn". Pointindohoi o sinding diti sabaagi sinding perarakan koubasanan ontok Tadau Paska.

## Sajara

Charles Wesley, songulun mantd i minongimpuun do guraan Methodist movement, minonuat do sinding "Christ the Lord Is Risen Today" ontok 1739 om uhu mantad nopo daa dii nga "Hymn for Easter Day". Sinding kaparayahan kawawagu nopo diti nga numaan sindingo' kumoinsan nogi id suang kebaktian koiso id The Foundery Meeting House kalapas numaan di Wesley simbanai ii sumiliu chapel Methodist koiso.
Kalapas dii, numaan disio polobuso ii id suang himnal *Hymns and Sacred Poems* ontok toun 1739, om ii nopo di timpuunon po nga kiwaa hopod om iso bangki miampai apat baris monikid iso. Sumusuhut, pinalabus o sinding diti id suang himnal *A Collection of Hymns for the Use of the People called Methodists*, om ontok toun 1754, pinosuang ii id suang *Harmonia Sacra*, iso himnal i noulud di Thomas Butts.

Numaan di Martin Madan edito o sinding diti montok posuangon id suang himnal *Psalms and Hymns* (1769) miampai minongidu bangki koturu, kawalu om kosiam. Nointutunan o sinding diti id suang Church of England kiikiro toun 1780. Tobpinai di Charles Welsey, i John Wesley au minoposuang do sinding diti id suang *Wesleyan Hymn Book*do Wesleyan Methodist Church, montok mongilag kopomogunoon sinding kaparayahan poimbida montok timpu pointantu. Gisom toun 1831, soira pinalabus o *Supplement to the Collection* do songulun Methodist i au ointutunan, pinosuang nogi miampai pointatap o sinding "Christ the Lord is Risen Today" id suang himnal Gereja Methodist. Pogulu pinalabus o sinding diti, popotindohoi o muzik gereja do gaya dinamik i miagal-agal do muzik om koponondigan mantad zaman Alkitab. "Christ the Lord Is Risen Today" nopo nga sinupu miampai gaya kasambaan di lobi otood om momosik sunduan, om popokito topurimanan peribadi kumaa Kinorohingan. Nosiliu o gaya diti do impohon toponsol kumaa koburuon muzik kristian gisom id era moden.

## Sukuon

## Pambasaan potilombus
*  which cites *Handbook to The Lutheran Hymnal*
*  
* 

## Noputan labus
*Cyber Hymnal 
*Text, MIDI, and piano score from HymnSite.com